Հովհաննես Ասատրյան

Հովհաննես Միսակի Ասատրյան (), հայ արևելագետ, ԵՊՀ Արաբագիտության ամբիոնի դասախոս։

Կենսագրություն 
Ծնվել է 1948 թվականի ապրիլի 3-ին՝ ալ-Կամիշլի քաղաքում (այժմ՝ Սիրիա)։ Ծնողները Սիրիա էին գաղթել Արևմտյան Հայաստանի Սասուն գավառից։ 1960-ական թվականներին ընտանիքով հայրենադարձվել են Խորհրդային Հայաստան։

1972 թվականին ավարտել է Երևանի պետական համալսարանի արևելագիտության ֆակուլտետի արաբական բաժինը։

Աշխատանք 
1972 թվականին ընդունվում է Հայաստանի հանրային ռադիո՝ աշխատելու որպես թարգմանիչ-հաղորդավար՝ արաբերեն և քրդերեն լեզուներով։

1980-2015 թվականներին՝ 35 տարի, դասախոսել է ԵՊՀ արևելագիտության ֆակուլտետի արաբագիտության բաժնում։ Միաժամանակ աշխատել էր Մատենադարանում. արաբերեն նմուշների գերակշռող մասը՝ առավել մանրամասնորեն նկարագրված է նրա կողմից։

Միաժամանակ աշխատել է ՀՀ Արտաքին գործերի նախարարությունում՝ որպես թարգմանիչ։ Աշխատանքի ընթացքում բազմիցս եղել է Եգիպտոսում, Սիրիայում, Լիբանանում և այլ արաբական երկրներում՝ թարգմանելով պետական առաջին այրերին։ Մամուլում լուսաբանվել են դրանցից առավել հիշարժանները՝

 2004 թվականին որպես թարգմանիչ մասնակցել է Արաբական Միացյալ Էմիրություններում տեղի ունեցած հայկական մշակութային օրերին։
 2009 թվականին որպես արաբերենի թարգմանիչ՝ ուղեկցել էր Սիրիայի նախագահ Բաշար ալ-Ասադին՝ Հայաստան կատարած այցի ժամանակ։
 2010 թվականին Հայաստանի ներկայացուցչության թարգմանիչն էր հայ-եգիպտական խորհրդարանային հանդիպման ժամանակ։
 2011 թվականին որպես թարգմանիչ համագործակցել է նոյեմբերի 4-11-ը Երևանում կայացած եգիպտական մշակույթի օրերին։
 2012 թվականին ուղեկցել էր Հայաստանի Հանրապետության նախագահին՝ Մերձավոր Արևելքի հայկական գաղութների շրջագայության ընթացքում։

Աշխատություններ 

 Արաբերեն-հայերեն հոմանիշների համառոտ բառարան
 առաջին արաբերեն-հայերեն բառարան

Պարգևներ 
Մովսես Խորենացու մեդալ (2009)։

Ծանոթագրություններ 

Հայ թարգմանիչներ
Հայ բառարանագիրներ